कश्मीर की सीआईडी और आईबी में भी देश के जांबाज अफसरों की टीम रहती है और ऊपर से वह खुद को सबके सामने ला ही रहा था। जब कुछ महीने पहले मैंने कश्मीर में एक पत्रकार मित्र से बुरहान के बारे में पूछा था तो उनकी राय थी कि यह इण्डिया का एजेंट है और इसे सोशल मीडिया पर इतनी छूट इसलिए मिली हुई है कि पुराने लोगों का कद कम किया जाए और समय देख कर उसे मुख्यधारा में ले लिया जाए। अब यह बात दूर से कश्मीर को देखने वालों को जल्दी समझ में नहीं आएगी।